kk kk bg kk kk be kk kk kk hbs_cyr kk kk kk kk kk hbs_cyr kk ru kk bg kk kk kk kk kk kk hbs_cyr kk kk kk kk kk hbs_cyr kk ru kk bg kk kk kk kk kk kk de kk en eo kk kk kk kk kk kk kk kk kk kk kk kk kk kk kk de kk de kk kk kk kk kk kk kk kk kk kk kk kk kk kk kk de kk kk de kk kk kk kk kk uk ky kk ky kk en kk kk kk kk kk kk kk kk kk kk ba kk kk kk kk de en kk kk de en kk kk de en kk kk kk kk en kk kk en kk kk kk kk kk kk hbs_cyr kk kk kk kk kk hbs_cyr kk ru bg kk kk kk kk bg en kk kk kk kk kk kk be it en en fr en it en en
Мейірімді болмасаң, мейірімге бөленбейсің - Қазақстандағы Ислам
Дінімізде мұсылман өзі үшін жақсы көрген нәрсені бауырына да лайық көрмейінше кемел мұсылман болуы қиын. Сондықтан ол туысына, мұсылман бауырына реніш келтіретін нәрселерден аулақ болып, оларға жақсылықта тілектес, қиын-қыстауда қасынан табылатындай болуы тиіс.
Мұсылман бауырын қуанту мақсатында өзі жақсы көрген нәрсені солар үшін де жақсы көреді. Мысалы, Алла Тағала туыстық қатынасты әмір етті делік. Ендеше ағайындық қатынасты үзіп, Алланың мейірімінен ұзақтағаннан гөрі, туыспен жақсы қатынасып, бұл дүниеде береке, ақыретте бақытқа бөленген әлдеқайда жақсы емес пе? Үстіне Алланың мейірімі жауса пендеге одан артық не керек?!
Бірақ, ол үшін тек Алланың мейірімін қалау аз. Ол адам Алланың мейірімі мен рақыметіне бөленуі үшін әуелі өзі басқа кісіге мейірімді болуы шарт. Сіз қалайша басқа адамға мейірімді болмай, Алланың сізге мейірімді болуын сұрайсыз? Біреуге ақысыз жақсылық жасау, әлсізге жұмсақ болу, мүсәпірге жомарттық таныту, танымайтын адамға жылы сөйлеу, мейірімді болу сияқты т.б. ізгі қасиеттерді амалда көрсету қиын. Соған қарамастан адам басқаларға неғұрлым мейірімді, жұмсақ қатынаста болса, Алла Тағала да оған мейірімін төкпек.
Әбу Һурайрадан (р.а.) жеткен хадис осыны растай түседі:
«Алланың елшісі (с.ғ.с.) немересі Хасанды еркелетіп, сүйген еді. Сол уақытта оның қасында әл-Ақрағ ибн Хабис әт-Тамими отырған болатын.
Пайғамбардың (с.ғ.с.) немересіне деген мейірім-махаббатын көрген Ақрағ:
– Расында менің он балам бар. Олардың бірін де сүймедім, – деп айтады. Алланың елшісі (с.ғ.с.) оған қарап:
– Кім мейірімді болмаса, оған мейірімділік қылынбайды, – дейді» (Бұхари).
Демек, мұсылман заты далада емес, тіпті, өзінің отбасында, балашағасына мейірімді болса, соның өзіне де сауап бар екен. Алланың сауабы мен мейірімін алыстан іздемей, өз отбасымыздан таба алады екенміз. Бар болғаны – балаларға, қасымыздағы кісілерге мейірімдірек болу.
Расында, Алла Тағаланың мейірімі шексіз. Егер Алла қаласа күнәға әбден белшесінен батқан күнәһар пендесін жарылқап, жәннат төрінен бір-ақ шығарады. Оның таудай күнәларын дариядай сауапқа айналдырады. Әбу Сағид пайғамбардың (с.ғ.с.) былай деп айтқан хадисін жеткізеді:
«Сендерден бұрынғы заманда дәулетті кісі болды. Алла оған мал-дүние берген еді. Ризығы таусылып, ажалы жақындаған шағында ол балаларына:
– Мен сендерге қандай әке бодым? – деп өзі жайында сұрайды.
Қаржы алаяқтарынан қалай сақтанамыз?
Бала тәрбиесі құрсақтан басталады
– Жақсы әке болдыңыз – дейді.
– Мен өмірімде бір жақсылық істемеген адаммын. Сондықтан мен өлген соң денемді өртеп, сүйегімді ұнтақтап, күлімді дауылды күні желге шашып жіберіңдер», – деп өсиет етеді.
Балалары оның қалдырған өсиетін орындайды. Әкелерінің денесін өртеп, күлін дауылды күні желге шашып жібереді. Құдіретті Алла әлгі кісінің шашылған күлін жинап, оның неге бұлай жасағанын сұрайды. Ол өзінің бұл өсиетін Алланың қаһарынан қорыққандығымен түсіндіреді. Алланың азабынан қорқып, күл болып кетсем, Оның алдына бармаймын, есеп бермеймін деп ойлапты.
Алла тағала ол адамның:  «Мен өмірімде Құдайға арнап бір жақсылық жасағаным жоқ, Алланың алдына қай бетіммен барамын?!», – деп Алланың азабынан қорқыққандығы үшін оның күнәларын жарылқап, жәннатқа кіргізген екен.
Ислам дәуірінен бұрынғы замандарда болған бұл ғибратты қиссадан мақсат – Алланың мейірімін тану. Алла Тағалаға қалаған құлына Өз мейірімін төгеді. Ешкім Оған: «Ей, Алла! Сен неге бұлай жасадың?!», – деп қарсы уәжі айта алмайды. Алланың «Бол!» деген нәрсесі сол сәтте болады.
Егер Алла Тағаланың мейірімінен мақұрым қалғымыз келмесе, онда «Құдай үшін» деп басқаларға мейірімді болайық, балалардың басынан сипайық, «Құдайдан қайтады» деп қайырымдылық жасайық, мұқтаж жанға қол ұшын берейік, ағайынмен туыстық қатынасты үзбейік. Алла Тағала бізді мейірімі мен рақымынан үзбесін!
Тегтер: әбу һурайраЖалғас САДУАХАСҰЛЫмейірім
«Құдайдан қорыққан мен ұялған тең» бе?
Намаз адамды тәрбиелей ме?
К.Тұрдыбаев: ҚМДБ қайырымдылық мекемелері жастарға қолдау көрсетеді
Пікір қалдыру Жауапты болдырмау
Э-пошта мекенжайыңыз жарияланбайды. Міндетті өрістер * таңбаланған
Келесі рет пікір қалдыру үшін менің атымды, электрондық поштамды және веб-сайтымды осы браузерде сақтау.
«Хикмет» cөзінің мағынасы қандай?
Бөлісу 179 Твитерге 112
Исламның 5 парызы – Ибраһимнің (а.с.) 5 қазынасы
Бөлісу 1208 Твитерге 755
Дұрыс дұға жасау әдебі
Бөлісу 958 Твитерге 599
Төрт мәзһаб – ислам
Бөлісу 733 Твитерге 458
Елімізде теологиялық білім алудың артықшылықтары
Өзге дін өкілдерін құрметтеу – пайғамбар сүннеті
Қаржы алаяқтарынан қалай сақтанамыз?
Kazislam порталы – мемлекетіміздің дін саласында жүргізіп жатқан жұмыстарын насихаттайтын еліміздегі бірден-бір интернет-ресурс.
Құпия сөзді қалпына келтіру
Құпия сөзді қалпына келтіру үшін пайдаланушы аты немесе электрондық пошта мекенжайын енгізіңіз.
Update Required Flash plugin